Carrettu sicilianu

Lu carrettu, cchiù canusciutu dî forasteri cu l'appillativu di sicilianu, è nu menzu di trasportu agrìculu in usu nta tuttu lu tirritoriu sicilianu nzina â secunna mitati dû vintèsimu sèculu, quannu addivinni obsoletu pi la criscenti muturizzazzioni dû travagghiu dî campagni. Di lignu e trainatu di nu cavaddu o di nu scecccu, si cumponi di dû roti granni e di n'aria pi lu trasportu dâ merci e dî pirsuni. Lu fattu ca è spissu dicuratu cu quatra di culura sgargianti rapprisintanti spissu storî èpichi di orìggini mediuevali, n'ha fattu unu dî sìmmuli di l'iconografìa folclorìstica siciliana. Lu si pò truvari ancora òi ntê centri stòrici siciliani comu curiusità pî turisti, pi fàrisi na firriata o na fotu, o 'n miniatura nta tutti li negozzî di souvenir dâ Sicilia. Certi voti è usatu puru pi cerimonî particulari comu li spusalizzia o àutri festi pùbblichi e privati.

A Terrasini, ntâ pruvincia di Palermu esisti nu Museu dû Carrettu Sicilianu.

 Lijami di fora
Tuttu supra lu carrettu sicilianu, ('n italianu)
Dittagghi di nu carrettu, ('n ingrisi)
Fotografìi dû Museu dû Carrettu Sicilianu

Catigurìa:Folklori sicilianu
Catigurìa:Sicilia
Catigurìa:Tradizzioni dâ Sicilia